《晓起即事》
宋代·林希逸

枕上吟安未了诗，披衣趺坐自支颐。今年暖过冬强半，昨夜霜浓晓始知。

腰带愈宽只强束，发梳常落不多丝。衰残却喜身强健，岁稔村沽醉度时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。